wickkiey/tamil-wikipedia-chunked huggingface dataset:
# மார்க்ஸ் பிரதர்ஸ்

**தெ** **மார்க்ஸ் பிரதர்ஸ் (**Marx Brothers) என்பது ஓர் அமெரிக்கக் குடும்ப நகைச்சுவை நாடகம் ஆகும். இது 1905 ஆம் ஆண்டு முதல் 1949 வரை பிராடுவே அரங்கு மற்றும் திரையரங்குகளில் வெற்றிகரமாக ஒளிபரப்பானது. இந்த நகைச்சுவை நாடகம் மொத்தம் 13 நிகழ்ச்சிகளைக் கொண்டது. அதில் ஐந்து, அமெரிக்கத் திரைப்பட நிறுவனத்தால் வெளியிடப்பட்ட 100 சிறந்த நகைச்சுவைத் திரைப்படங்களில் இடம்பெற்றுள்ளது. மேலும் 1933 ஆம் ஆண்டில் வெளியான *டக் சூப்* மற்றும் 1935 ஆம் ஆண்டில் வெளியான *தி ஓபரா* அகியன முதல் 15 இடத்திற்குள் உள்ளது. அவை 20 ஆம் நூற்றாண்டில் உள்ள விமர்சகர்கள், அறிஞர்கள், மற்றும் ரசிகர்கள் மத்தியில் பரவலாக அறியப்படுகிற நகைச்சுவைத் திரைப்படமாக உள்ளது. இவர்கள் ஏஎஃப் ஐ யின் 100 ஆண்டுகள் 100 திரை நட்சத்திரங்கள் எனும் பட்டியலிலும் *கிளாசிக்கல் ஹாலிவுட்டின்* சிறந்த 25 ஆண்கள் பட்டியலிலும் இடம் பெற்றனர்.  
இந்தக் குழுவில் உள்ளவர்கள் இன்றளவும் அவர்களின் திரைப் பெயர்களான சிக்கோ, அர்போ, குரூச்சொ, கும்மோ மற்றும் செப்பொ ஆகியவற்றால் அறியப்படுகின்றனர். இவர்களில் ஆறு சகோதரர்கள் உள்ளனர். முதலாமவர் மன்ஃபிரட் என்பவர் இவர் தனது ஏழாம் மாதத்திலேயே இறந்தார். இவரின் நினைவாக செப்போ என்பவர் இவரது பெயரை தனது நடுப் பெயராக வைத்திருந்தார்.  
சிக்கோ, அர்போ மற்றும் குரூச்சோ ஆகிய மூன்று மூத்த சகோதரர்கள் முக்கிய நடிகர்களாக இருந்தனர். 1950 ஆம் ஆண்டில் இந்தக் குழு கலைக்கப்பட்ட பிறகு இவர்களில் குரூச்சோ என்பவர் தொலைக்காட்சிகளில் நடிக்கத் தொடங்கி பரவலாக புகழ் பெற்றார். ஆனால் அர்போ மற்றும் சிக்கோ ஆகியோர் இவரின் அளவிற்குப் புகழ் பெறவில்லை. இளையவர்களான கும்மோ மற்றும் செப்போ ஆகிய இருவரும் தங்களது மூத்த சகோதரர்களைப் போன்று தங்களது திறன்களை வளர்த்துக்கொள்ளவில்லை. அதனால் இவர்கள் தொழில் துவங்கினர். அதில் வெற்றிகரமாக செயல்பட்டனர். கும்மோ எந்தத் திரைப்படங்களிலும் தோன்றவில்லை. செப்போ தனது முதல் ஐந்துத் திரைப்படங்களில் நகைச்சுவை அல்லாத கதாப்பத்திரத்தில் நடித்தார்.
# மார்க்ஸ் பிரதர்ஸ்

## சகோதரர்களின் பெயர்கள், குடும்பப் பின்னணி

மார்க்ஸ் சகோதரர்கள் நியூயார்க் நகரத்தில் பிறந்தனர். இவரின் பெற்றோர்கள் ஜெர்மனி மற்றும் பிரான்சில் இருந்து குடியேறிய யூதர்கள் ஆவர். இவர்களின் தாய் மியனா "மின்னி" சுகோன்பெர்க் ,மின்னெ பால்மர் எனப் பரவலாக அறியப்படும் இவர் பின்னாளில் இந்தச் சகோதரர்களுக்கு மேலாளராக இருந்தார். இவர் கிழக்கு பிரிசாவின் தோர்ன்மினைச் சேர்ந்தவர். இவரின் தந்தை சாமுவேல் அலாஸ்காவில் உள்ள மெர்ட்ஸ்வில்லர் எனும் சிறிய கிராமத்தினைச் சேர்ந்தவர் ஆவார். இவர் தையல்காரராகப் பணிபுரிந்தார்.
# மார்க்ஸ் பிரதர்ஸ்

## சகோதரர்களின் பெயர்கள், குடும்பப் பின்னணி

### சிகோ மார்க்ஸ்

லியோனார்டு ஜோசப் எனும் இயற்பெயர் கொண்ட இவர் மார்ச் 22, 1887 ஆம் ஆண்டில் பிறந்தார். தமனிக்கூழ்மைத் தடிப்பினால் இவர் இறந்தார்.
# மார்க்ஸ் பிரதர்ஸ்

## சகோதரர்களின் பெயர்கள், குடும்பப் பின்னணி

### அர்போ

அடோல்ப் ஆர்தர் எனும் இயற்பெயர் கொண்ட இவர் நவம்பர் 23, 1888 ஆம் ஆண்டில் பிறந்தார். இதய செயலிழப்பினால் இவர் இறந்தார்.
# மார்க்ஸ் பிரதர்ஸ்

## சகோதரர்களின் பெயர்கள், குடும்பப் பின்னணி

### குரூச்சோ

ஜூலியஸ் ஹென்றி எனும் இயற்பெயர் கொண்ட இவர் அக்டோபர் 2, 1980 ஆம் ஆண்டில் பிறந்தார். நுரையீரல் அழற்சியினால் இவர் இறந்தார்.
# மார்க்ஸ் பிரதர்ஸ்

## சகோதரர்களின் பெயர்கள், குடும்பப் பின்னணி

### கும்மோ

மிடன் எனும் இயற்பெயர் கொண்ட இவர் அக்டோபர் 23, 1892 ஆம் ஆண்டில் பிறந்தார். பெருமூளை இரத்த ஒழுக்கினால் இவர் இறந்தார்.
# மார்க்ஸ் பிரதர்ஸ்

## சகோதரர்களின் பெயர்கள், குடும்பப் பின்னணி

### செப்போ

ஹெர்பர்ட் மேன்ஃபிரட் எனும் இயற்பெயர் கொண்ட இவர் ஆம் ஆண்டில் பிறந்தார். நுரையீரல் புற்றுநோயினால் இவர் இறந்தார்.  
| சிகோ | லியோனார்டு ஜோசப் | அக்டோபர் 11, 1961 | 74 | ஆர்டிரியோஸ்கிளிரோஸிஸ் |
| --- | --- | --- | --- | --- |
| அர்போ | அடோல்ப் (பிறகு 1911: ஆர்தர்) | 75 | இதய செயலிழப்பு |  |
| குரூச்சோ | ஜூலியஸ் ஹென்றி | 86 | நிமோனியா |  |
| கும்மோ | மில்டன் | 83 | பெருமூளை இரத்த ஒழுக்கு |  |
| செப்போ | ஹெர்பர்ட் மேன்ஃபிரட் | 78 | நுரையீரல் புற்றுநோய் | } |
# வடக்கு வாசல் (திரைப்படம்)

**வடக்கு வாசல்** (*Vadakku Vaasal*) என்பது பி. எம். சுந்தர் இயக்கிய 2003 ஆண்டைய இந்திய தமிழ் காதல் நாடக திரைப்படம் ஆகும். இப்படத்தில் லிவிங்ஸ்டன், பாண்டியராஜன், ஆனந்தராஜ், அலெக்ஸ், கமலேஷ், பாண்டு, சகீலா, நளினி, நித்யா ரவீந்திரன், சேது விநாயகம் ஆகியோர் துணை பாத்திரங்களில் நடித்துள்ளனர். என். விஜய் முரளி தயாரித்த இப்படத்திற்கு எஸ். பி. வெங்கடேஸஷ் இசையமைத்துளார். இப்படம் 10 அக்டோபர் 2003 இல் வெளியிடப்பட்டது.
# வடக்கு வாசல் (திரைப்படம்)

## கதை

ஒரு தொலைதூர கிராமத்தில், கவலையற்ற கல்லூரி மாணவன் முரளி (கார்த்திக் குமார்) தனது பெற்றோர், அவரது சகோதரி ஆகோயோருடன் மதுபானக் கடையை நடத்தி வரும் தனது மைத்துனருடன் வசித்து வருகிறார். முரளி தனது கல்லூரித் தோழி பிரியாவுடன் (ரிதானா) நட்பு கொண்டிருக்கிறார், இறுதியில் அவர்கள் ஒருவருக்கொருவர் காதலிக்கத் துவங்குகின்றனர். பிரியாவின் சகோதரர் பாண்டியன் (கமலேஷ்) மற்றும் பிரியாவின் தந்தை ராமசாமி ( சேது விநாயகம் ) அவர்களின் காதலை எதிர்க்கிறார்கள். இந்த பிரச்சனைகளினால் முரளி போலீசாரால் கைது செய்யப்படுவதால் நிலைமை மோசமடைகிறது. அதன்பிறகு, பாண்டியனும் ராமசாமியும் தங்கள் கிராமத்து கோவிலில் தங்கள் சாதியைச் சேர்ந்த ஒரு ஏழை இளைஞனுடன் பிரியாவுக்கு திருமணம் செய்விக்க அவசரமாக ஏற்பாடு செய்கிறனர். திருமணத்திற்கு சற்று நேரத்துக்கு முன்பு முரளி பிரியாவை அழைத்துக்கொண்டு கிராமத்திலிருந்து ஓடிவிடுகிறார். இந்த விஷயம் கிராம மக்களிடையே கலவரத்தைத் தூண்டுகிறது. உள்ளூர் அரசியல்வாதி அண்ணாமலை ( லிவிங்ஸ்டன் ) மற்றும் காவல் ஆய்வாளர் அலெக்ஸ் பாண்டியன் ( ஆனந்தராஜ் ) ஆகியோர் நிலைமையை கட்டுபட்டுத்த முயற்சிக்கின்றனர்.  
காலர் இருவரும் சென்னைக்கு வந்து முரளியின் நண்பர் ராமகிருஷ்ணா ( பாண்டியராஜன் ) என்பவருடன் வசித்து வருகின்றனர். முரளி ஒரு பெட்ரோல் பங்கில் வேலை செய்யத் தொடங்குகிறார். அதே நேரத்தில் பிரியா முரளிக்கு பொருளாதார ரீதியாக உதவ, வேலை ஒன்றைத் தேட முடிவு செய்கிறாள். ஆனால் ஒரு விபச்சார தரகர் அவளை தவறாக வழி நடத்த முயற்சிக்கிறான். இதில் ஏற்பட்ட சிக்கலில் அவள் விபச்சாரத்தில் ஈடுபட்டதாக காவல் துறையினரால் தவறாக கைது செய்யப்படுகிறாள். இரக்கமுள்ள பாய் ( அலெக்ஸ் ) அவளை மீட்க வருகிறார், இதனால் பிரியா விடுவிக்கப்படுகிறார். பாய் காதலர்களுக்கு உதவ முடிவுசெய்து, அவர்கள் வாழ மற்றொரு இடத்தைக் ஏற்பாடு செய்கிறார். பின்னர், பாய் அவர்களை அவர்களின் சொந்த கிராமத்திற்குத் திரும்பும்படி வலியுறுத்துகிறார். கிராமத்துக்குச் சென்ற பாய், அண்ணாமலை, அலெக்ஸ் பாண்டியன் ஆகியோர் அவர்களின் சாதி வெறியை ஒதுக்கி வைக்கவும், இளம் காதலர்களை ஆதரிக்குமாறும் கிராம மக்களை சமாதானப்படுத்துகிறார்கள். முரளியும் பிரியாவும் முதலில் தங்கள் படிப்பை முடித்து ஒரு நல்ல வேலை தேட விரும்புகிறார்கள், பின்னர் அவர்கள் திருமணம் செய்து கொள்ள முடிவெடுக்கின்றனர்.
# வடக்கு வாசல் (திரைப்படம்)

## நடிகர்கள்

- கார்த்திக் குமார் முரளியாக
- ரித்திகா பிரியாவாக
- லிவிங்ஸ்டன் அண்ணாமலையாக
- பாண்டியராஜன் ராமகிருஷ்ணனாக (கௌரவத் தோற்றம்)
- ஆனந்த் ராஜ் அலெக்ஸ் பாண்டியனாக
- அலெக்ஸ் பாய்'யாக
- கமலேஷ் பிரியாவின் சகோதிரர் பாண்டியனாக
- பாண்டு கல்லூரி ஆசிரியராக
- சகீலா ஓமனகுட்டியாக
- நளினி பிரியாவின் தாயாக
- நித்தியா ரவீந்திரன் முரளியின் சகோதரியாக
- சேது விநாயகம் பிரியாவின் தந்தை ராமசாமியாக
- எஸ். வி. தங்கராஜ் அண்ணாமலையின் தனி உதவியாளராக
- பயில்வான் ரங்கநாதன் ஓமனக்குட்டியின் கணவராக
- அனூப் குமார்
- சி. மதுராஜ் சண்முகம்
- பி. ரகுநாத்
- கதிரா நாசர் ரூபாவாக
- லீனா கோபினாத்
- திரைநீதி செல்வம்
- மதுரை செல்வம்
- கோவை செந்தில் பஞ்சாயத்து உறுப்பினராக
- செல்லதுரை நாட்டாமையாக
- பாஸ்கர்
- அருள்
# வடக்கு வாசல் (திரைப்படம்)

## இசைப்பதிவு

படத்திற்கான பின்னணி இசை, பாடல்களுக்கான இசையை இசையமைப்பாளர் சிறீகாந்து தேவா மேற்கொண்டுள்ளார். இந்த படத்தில் பிறைசூடன் மற்றும் காமகோடியன் எழுதிய 6 பாடல்கள் உள்ளன.
# சார்லி மகார்ட்னி

**சார்லஸ் ஜார்ஜ்** " **சார்லி** " **மகார்ட்னி** (Charles George "Charlie" Macartney 27 ஜூன் 1886 - 9 செப்டம்பர் 1958) ஒரு முன்னாள் ஆஸ்திரேலிய துடுப்பாட்ட வீரர் ஆவார். இவர் 1907 மற்றும் 1926 க்கு இடையில் 35 தேர்வுத் துடுப்பாட்டப் போட்டிகளில் விளையாடினார். துடுப்பாட்ட வரலாற்றில் மிக நேர்த்தியான மட்டையாளர்களில் ஒருவராகக் கருதப்படும் அவரது நெருங்கிய நண்பரும் முன்மாதிரியுமான விக்டர் ட்ரம்பருடன் ஒப்பிடப்படுகிறார். இவர் "தி கவர்னர் ஜெனரல்" என்று அழைக்கப்பட்டார். வரலாற்றில் மிகப் பெரிய மட்டையாளர் என்று கருதப்படுபவரான டான் பிராட்மேன் மாகார்ட்னியின் மட்டையாடும் திறன் தனது துடுப்பாட்ட வாழ்க்கையில் உத்வேகம் அளிப்பதாகக் குறிப்பிட்டார்.
# சார்லி மகார்ட்னி

## ஆரம்ப ஆண்டுகளில்

மகார்ட்னி 1886 ஜூன் 27 அன்று நியூ சவுத் வேல்ஸின் வெஸ்ட் மைட்லேண்டில் பிறந்தார். விக்டோரியாத் துடுப்பாட்ட அணிக்கு எதிரான மூன்று முதல் வகுப்பு போட்டிகளில் நியூ சவுத் வேல்ஸை பிரதிநிதித்துவப்படுத்திய பந்துவீச்சாளரான அவரது தாய்வழி தாத்தா ஜார்ஜ் மூரிடம் இவர் குழந்தையாக இருந்தபோது துடுப்பாட்டம் விளையாட கற்றுக் கொண்டார்.  
1898 ஆம் ஆண்டில், மகார்ட்னியும் அவரது குடும்பத்தினரும் மைட்லாண்டிலிருந்து சிட்னிக்கு குடிபெயர்ந்தனர். தனது பள்ளித் துடுப்பாட்ட போட்டிகளில் பன்முக வீரராக கலந்துகொண்டார். உள்ளூர் பூங்காவில் தனது சகோதரருடன் தொழில்முறையற்ற கோடைகால துடுப்பாட்டப் போட்டிகளின் போது விளையாட்டுகளின் போது துடுப்பாட்டம் பற்றி அதிகம் கற்றுக்கொண்டதாகக் கருதினார். அந்தப் போட்டிகளில் அவர்களின் நாய் ஒரு களத்தடுப்பாளராகச் செயல்பட்டது. அவரது பள்ளி வாழ்க்கையின் போதுதான், பின்னாளில் ஆத்திரேலியத் துடுப்பாட்ட அணியின் தலைவரான மோன்டி நோபல் மாகார்ட்னியை கவனித்தார், அவர் ஒரு செய்தித்தாள் கட்டுரையில் இவரைப் பாராட்டினார்.  
பள்ளியை விட்டு வெளியேறிய பிறகு, மகார்ட்னி சிட்னியின் சசெக்ஸ் ஸ்ட்ரீட் கப்பல்துறைகளுக்கு அருகில் உள்ள ஒரு பழம் மற்றும் காய்கறி விற்பனை செய்யும் வணிகருக்காகப் பணிபுரிந்தார், மதிய உணவு இடைவேளையின் போது துடுப்பாட்ட பயிற்சி செய்வதன் மூலம் தனது மட்டையாடும் திறனை வளர்த்துக் கொண்டார்.  
1902 ஆம் ஆண்டில், *சிட்னி கிரேடு கிரிக்கெட்டின்* முதல் பிரிவில் மகார்ட்னி, வடக்கு சிட்னி துடுப்பாட்ட சங்கத்தில் சேர்ந்தார்.பின்னர் 1905-06 ஆம் ஆண்டில் வடக்கு புறநகரில் உள்ள கார்டன் சங்கத்திற்குச் சென்றார். அவர் அந்தச் சங்கத்திற்காக 1933–34 வரை 47 வயதாகும் வரை அனைத்துப் போட்டிகளிலும் விளையாடினார், அதில் 54.62 எனும் மட்டையாட்ட சராசரியோடு 7648 ஓட்டங்கள் எடுத்தார்.
# சார்லி மகார்ட்னி

## முதல் தரத் துடுப்பாட்டம்

மாகார்ட்னியின் துடுப்பாட்டத் திறனை மாநில தேர்வாளர்கள் கவனித்தனர். மேலும் அவர் 1905-06 ஆண்டின் தொடக்கத்தில் குயின்ஸ்லாந்துக்கு எதிராக நியூ சவுத் வேல்ஸில் துடுப்பாட்டப் போட்டியில் இவர் முதல் தரத் துடுப்பாட்டப் போட்டிகளில் அறிமுகமானார். நியூ சவுத் வேல்ஸின் முதல் ஆட்டப் பகுதியில் அந்த அணி 691 ஓட்டங்கள் எடுத்தது. அந்தப் போட்டியில் இவர் 56 ஓட்டங்கள் எடுத்தார்.முதல் ஆட்டப் பகுதியில் இவருக்குப் பந்துவீச வாய்ப்பு கிடைக்கவில்லை. பின்னர் இரண்டாவது ஆட்டப் பகுதியில் இவர் 80 ஓட்டங்களை விட்டுக் கொடுத்து 3 இழப்புகளைக் கைப்பற்றினார்.
# பூடன் போச்சம்பள்ளி

**பூடன் போச்சம்பள்ளி** இந்தியாவின் தெலுங்கானாவில் உள்ள யதாத்ரி புவனகிரி மாவட்டத்தின் உள்ள நகரமாகும் .போங்கிர் வருவாய் பிரிவில் போச்சம்பள்ளி மண்டலத்தில் உள்ளது . இந்நகரம் ஐதராபாத்திற்கு 32 கிலோமீட்டர் தொலைவில் உள்ளது.இப்பகுதியில் நெய்யப்படும் போச்சம்பள்ளி பட்டுச் சேலைகள் புகழ் பெற்றதாகும், போச்சம்பள்ளி உலகின் சிறந்த சுற்றுலா தலங்களில் ஒன்றாகும். இந்தியாவிலிருந்து 3 கிராமங்கள் போட்டியிட்டன..
# பூடன் போச்சம்பள்ளி

## நிலவியல்

பூடன் போச்சம்பள்ளி 17.5108 ° N 78.8889 ° E இல் அமைந்துள்ளது.
# பூடன் போச்சம்பள்ளி

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, இந்நகரத்தின் மக்கள்தொகை 12972 ஆகும். அதில் 6574 ஆண்களும், 6398 பெண்களும் உள்ளனர்.
# ஜே. பி. ஹெச். வாடியா

பொதுவாக **ஜே. பி. ஹெச். வாடியா** என்று அழைக்கப்படும் **ஜம்சேத் போமன் ஓமி வாடியா** (Jamshed Boman Homi Wadia) (13 செப்டம்பர் 1901 - 4 சனவரி 1986) ஒரு பிரபல பாலிவுட் திரைப்பட இயக்குநரும், திரைக்கதை எழுத்தாளரும், தயாரிப்பாளரும் மற்றும் "*வாடியா மூவிடோன்*"என்ற திரைப்படப் படபிடிப்பு அரங்கத்தின் நிறுவனருமாவார். இவர் குசராத்தின் சூரத் நகரைச் சேர்ந்த முக்கிய பார்சி குடும்பத்தில் பிறந்தார். இவர்களின் மூதாதையர்கள் கப்பல் கட்டுமான வணிகத்தில் இருந்தனர். வாடியா என்ற இவர்களின் குடும்பப் பெயரே பெரியகப்பல் கட்டுபவர்களைக் குறிக்கிறது. தொழில்முனைவோரின் குடும்பத்தில் பிறந்த இவர், பியர்லெஸ் நாடியா உள்ளிட்ட பிரபலமான சண்டைக் கலைஞர்களை உள்ளடக்கிய திரைப்படங்களை உருவாக்கி, இந்தியத் திரைப்படத்தில் சண்டைக் கலைஞர்களின் கருத்தை கொண்டு வந்த பெருமைக்குரியவர்.
# ஜே. பி. ஹெச். வாடியா

## திரைப்பட வாழ்க்கை

வாடியா தனது திரைப்படத் தயாரிப்பை பேசாதத் திரைப்படங்களுடன் தொடங்கினார். ஒரு அறிவார்ந்த மற்றும் தீவிர எழுத்தாளராக இருந்த இவர் தனது திரைப்படங்களுக்கு திரைக்கதைகளை எழுதினார். அதே நேரத்தில் சில வருடங்கள் கழித்து இவருடன் வணிகத்தில் இணைந்த அவரது தம்பி ஓமி வாடியா வழக்கமாக அவற்றை இயக்கும் பணியில் ஈடுபட்டார். இவர் தனது முதல் திரைப்படமான வசந்த் லீலாவை 1928 ஆம் ஆண்டில் தயாரித்தார். மேலும் 11 பேசாதத் திரைப்படங்களுடன் தாதரில் உள்ள கோகினூர் அரங்கத்திலும், டெவேர் ஆய்வகங்களின் கீழும் தயாரித்தார். இந்த திரைப்படங்கள் சுமாரான வெற்றிகளாக இருந்தன. அவை பெரும்பாலும் பிரபலமான ஹாலிவுட் படங்களின் மறு ஆக்கங்களாக இருந்தன. 1933 ஆம் ஆண்டில் இவர் வாடியா மூவிடோன் என்ற நிறுவனத்தை நிறுவி தனது முதல் பேசும் திரைப்படமான லால்-இ-யமனை உருவாக்கினார். இது அரேபிய இரவுகள் மற்றும் தொடர்புடைய கருப்பொருள்களால் ஆதரிக்கப்பட்ட கீழை நாட்டின் கற்பனை உலகத்தால் ஈர்க்கப்பட்டது. இந்த திரைப்படத்தின் வெற்றி, வாடியா மூவிடோனை இவரது சகோதரர் ஓமி, அவர்களின் விநியோகஸ்தரான மன்செசா பி பில்லிமோரியா மற்றும் டாடா சகோதரர்கள் புர்ஜோர் மற்றும் நாதிர்ஷா ஆகியோருடன் இணைந்து ஒரு அரங்கத்தை நிறுவ உதவியது.  
வாடியா மூவிய்டோன் அரங்கத்தின் கீழ் வாடியா இந்தியத் திரைப்படத்திற்கு பல்வேறு புதிய கருத்துக்களை அறிமுகப்படுத்தினார். இது ஒரு சண்டைக் கலைஞராக ஒரு நடிகையை நடிக்க வைத்ததில் தொடங்கி ஒரு ஆவணப்பட செய்தி, இந்திய வர்த்தமானி, ஒரு அம்ச நீள ஆவணப்படமான *ஹரிபுரா* போன்றவை முக்கியப் பங்கு வகிக்கிறது.
# ஜே. பி. ஹெச். வாடியா

## இறப்பு

ஜே. பி. ஹெச். வாடியா 1986 ஆம் ஆண்டில் புற்றுநோயால் இறந்தார்.
# பியர்லெஸ் நதியா

**மேரி ஆன் இவான்சு** (Mary Ann Evans) தனது மேடைப் பெயரான **பியர்லெஸ் நதியா** (Fearless Nadia) (8 சனவரி 1908 - 9 சனவரி 1996) என்றும் அழைக்கப்பட்ட இவர் இந்திய நடிகையும், ஆத்திரேலிய வம்சாவளியைச் சேர்ந்த சண்டைக் கலைஞருமாவார். இவர் 1935 இல் வெளியான *ஹண்டர்வாலி* என்ற திரைப்படத்தில் முகமூடி அணிந்த, துணிச்சலான சாகசக்காரராக நடித்ததற்காக மிகவும் நினைவுகூரப்படுகிறார், இது ஆரம்பகாலத் திரைப்படங்களில் பெண்கள் முன்னணியாக நடித்த இந்தியத் திரைப் படங்களில் ஒன்றாகும். இவர் பெரும்பாலும் கவர்ச்சியின் சின்னமாக குறிப்பிடப்படுகிறார்.
# பியர்லெஸ் நதியா

## சுயசரிதை

### ஆரம்ப கால வாழ்க்கை

நதியா 1908 சனவரி 8 ஆம் தேதி மேற்கு ஆத்திரேலியாவின் பேர்த்தில் மேரி ஆன் இவான்சு என்ற பெயரில் பிரித்தானிய இராணுவத்தில் தன்னார்வலரான *ஸ்காட்ஸ்மேன் ஹெர்பர்ட் இவான்சு* என்பவருக்கும், அவரது மனைவி மார்கரெட் என்பவருக்கும் மகளாகப் பிறந்தார். அவர்கள் இந்தியாவுக்கு வருவதற்கு முன்பு ஆத்திரேலியாவில் வசித்து வந்தனர். ஹெர்பர்ட்டின் படைப்பிரிவு மும்பைக்கு அனுப்பப்பட்டபோது இவருக்கு ஒரு வயது ஆகியிருந்தது. பின்னர், மேரி தனது தந்தையிடம் ஐந்து வயதில் 1913 இல் மும்பைக்கு வந்து சேர்ந்தார்.  
1915 ஆம் ஆண்டில் நடந்த, முதலாம் உலகப் போரின்போது ஜெர்மனியர்களால் ஏற்பட்ட இவரது தந்தையின் அகால மரணம் குடும்பம் பெசாவருக்கு (இப்போது பாக்கித்தான்) செல்லத் தூண்டியது. இவர் வடமேற்கு எல்லைப்புற மாகாணத்தில் (இப்போது கைபர் பக்துன்வா) தங்கியிருந்தபோது குதிரை சவாரி, வேட்டை, மீன்பிடித்தல் மற்றும் துப்பாக்கி சுடுதல் ஆகியவற்றைக் கற்றுக்கொண்டார். பின்னர் *மேடம் ஆஸ்ட்ரோவா* என்பவரின் கீழ் பாலே நடனத்தைப் பயின்றார்.
# பியர்லெஸ் நதியா

## இறப்பு

வயது தொடர்பான நோய்களால், தனது 88 வது பிறந்தநாளுக்கு ஒரு நாள் கழித்து, 1996 சனவரி 9 அன்று நதியா இறந்தார்.
# பியர்லெஸ் நதியா

## மரபு

8 சனவரி 2018 அன்று, பியர்லெஸ் நதியாவின் 110 வது பிறந்தநாளுக்கு அஞ்சலி செலுத்தும் வகையில் கூகுள் தனது *டூடுலி*ல் இவரை காண்பித்தது. *டூடுலு*க்காக நியமிக்கப்பட்ட மற்றொரு இந்தியக் கலைஞர் தேவகி நியோகி என்பவராவார்.
# மதுரா கால்நடை

**மதுரா கால்நடை (Madura cattle)** அல்லது **மதுரீசி கால்நடை** திடமான, செபு மற்றும் பேண்டெங் இடையே தோற்றுவிக்கப்பட்ட கலப்பினமாகும் (*பாசு ஜாவானிகசு*). இவை இந்தோனேசியாவின் ஜாவாவின் வடகிழக்கில் மதுரா தீவில் தோன்றின. இங்கே சிங்கள கால்நடைகளைப் போன்ற அசல் பாலினீசு கால்நடைகள் காணப்பட்டன. சிங்கள கால்நடையானது சுமார் 1500 ஆண்டுகளுக்கு முன் இலங்கையில் அறிமுகப்படுத்தப்பட்ட செபு கால்நடை இனமாகும். கலப்பின மாடுகள் அசல் இனங்களை விட உடல் அளவில் சிறந்தவை என்று கண்டறியப்பட்டது. சில ஆதாரங்கள் செபுவானது இந்தியாவைச் சேர்ந்த ஓங்கோல் மாடு வகையின என்கின்றன. சிவப்புடன் பழுப்பு நிறத்தில், வெள்ளை வடிவ பின்புறமும் பிட்டத்துடன் காணப்படுகின்றன. இவை ஒரு சிறிய இனமாகும். காளைகள் 250 முதல் 300 வரையிலான எடையுடையன. இம்மாடுகள் உள்ளூர் மக்களால் போட்டிகளில் பயன்படுத்தப்படுகிறது. இவை *நடனமாடும் கால்நடைகள்* என்றும் அழைக்கப்படுகின்றன. 2002ஆம் ஆண்டில் ஐக்கிய நாடுகளின் உணவு மற்றும் வேளாண்மை அமைப்பின் மதிப்பீட்டின்படி இந்த கால்நடைகளின் எண்ணிக்கை 900,000 என மதிப்பிடப்பட்டது. சபுடி தீவில் இந்த இனத்தினைப் பாதுகாக்க முயற்சிகள் மேற்கொள்ளப்படுகின்றன.
# மதுரா கால்நடை

## மதுரீசி காளை போட்டி

காளை பந்தயத்தில் இரண்டு காளைகள் ஒரு சிறிய இழுவை சவாரி அமைப்பில் ஒன்றாக இணைக்கப்படுகின்றன. இதில் ஒருவர் சமப்படுத்தி ஓட்டி செல்வார்.
# இப்படிக்கு என் காதல்

**இப்படிக்கு என் காதல்** (*Ippadikku En Kadhal*) என்பது 2007 ஆண்டைய இந்திய தமிழ் காதல் நாடக திரைப்படம் ஆகும் பி. கிஷோர் இயக்கிய இப்படத்தில் புதுமுகங்கள் ரவி கல்யாண், தனுஜா ஆகியோர் முக்கிய வேடங்களில் நடித்துள்ளனர், ஜே. லிவிங்ஸ்டன், சேது விநாயகம், அஜய் ரத்னம், கோவை செந்தில், எஸ். ராமகிருஷ்ணன், பாலசுப்பிரமணியன், சிட்டி பாபு, ரவி சாந்த், கீர்த்தனா, சபிதா ஆனந்த் ஆகியோர் துணை வேடங்களில் நடித்துள்ளனர். ஏ. எஸ். ரவிசங்கர் தயாரித்த இப்படத்திற்கு விமல்ராஜ் இசை அமைத்துள்ளார் இப்படம் 19. அக்டோபர். 2007 அன்று வெளியிடப்பட்டது.
# இப்படிக்கு என் காதல்

## கதை

கோயம்புத்தூரைச் சேர்ந்த சேரன் (ரவி கல்யாண்), சென்னையில் ஒரு கல்லூரியில் முதலாம் ஆண்டு மாணவனாக சேருவதிலிருந்து படம் தொடங்குகிறது. சேரன் ஒரு அநாதை ஆனால் தன்கு பயிலும் ஒரு மாணவன். சேரன் புதிய நட்பால் கிடைத்த நண்பனுன் (ரவி சாந்த்) ஒரு மாணவர் விடுதியில் தங்கியுள்ளான். தொழிலதிபர் சிதம்பரத்தின் (எஸ். ராமகிருஷ்ணன்) மகள் மாதவி அவனது கல்லூரித் தோழி. மாதவி (தனுஜா) சேரனைக் காதலிக்கிறாள், ஆனால் அவளால் அவளது காதலை தெரவிக்க முடியவில்லை. ஆங்கில பேராசிரியரான வில்வநாதன் ( ஜே. லிவிங்ஸ்டன் ) ஒரு பெண்பித்தன். அவர் கல்லூரி மாணவிகளை மிரட்டி தன் இச்சையை தீர்த்துக் கொள்ளபவர். வில்வநாதனின் அடுத்த குறி வேறு யாருமல்ல மாதவி, அவர் அவளது காதலனிடமிருந்து அவளை பிரிக்க முயற்சிக்கிறார்.  
சேரனை கடத்துவதற்கு வில்வநாதன் குண்டர்களை அனுப்புகிறார். குண்டர்கள் சேரனை ஒரு மருத்துவமனைக்கு கொண்டு வருகிறார்கள். அங்கு உள்ள ஒரு நேர்மையான மருத்துவரிடம் ( அஜய் ரத்னம் ) சேரனுக்கு மூளையின் செயற் திறனை மாற்றும் நரம்பு அறுவை சிகிச்சை செய்ய அவரை கட்டாயப்படுத்துகின்றனர். அடுத்த நாள், சேரன் அசைவற்ற நிலையில் தனது கல்லூரிக்கு கொண்டுவரப்படுகிறார். சேரனிடம் அசைவுகள் தென்படுவதைப் பார்த்து மாணவர்கள் ஆச்சரியம் கொள்கின்றனர். சேரன் பின்னர் வில்வநாதனின் குண்டர்களை அடித்து, மருத்துவரை அவர்களிடமிருந்து காப்பாற்றுகிறார். அவனது பிறந்தநாள் விழாவில், மாதவி சேரனை உதட்டில் முத்தமிடுகிறாள், அவன் அவளை அறைகிறான்.  
கடந்த காலத்தில், சேரனின் அண்ணன் (பாலசுப்பிரமணியன்) அவனது காதலியை ( கீர்த்தனா ) திருமணம் செய்து கொள்கிறார். அதன்பிறகு எட்டு வயது சேரன், தனது விதவை தாய் ( சபிதா ஆனந்த் ), அவரது அண்ணன், அண்ணி ஆகியோருடன் வசித்து வருகிறார். ஆனால் அவரது அண்ணி தன் கணவருடன் தனித்து வாழ விரும்புகிறாள். எனவே தன் கணவரிடம் சேரனை அனாதை இல்லத்திலும், அவரது தாயை முதியோர் இல்லத்துக்கும் அனுப்புமாறு கட்டாயப்படுத்தி அதை செய்விக்கிறாள். அன்று முதல், சேரன் காதலை வெறுக்கிறான்.  
நிகழ்காலத்தில், சேரன் தன் தாய் மாதவியின் வீட்டில் வசித்து வருவதைக் கண்டுபிடிக்கிறான். இதற்கிடையில், வில்வநாதன் மாதவியைக் கடத்தி கல்லூரி வளாகத்தில் பாலியல் பலாத்காரம் செய்ய முடிவு செய்கிறார். கடத்தல் பற்றி அறிந்த சேரன், வில்வநாதனின் உண்மையான முகத்தை கல்லூரி முதல்வர் ( சேது விநாயகம் ), பேராசிரியர்கள் மற்றும் மாணவர்களுக்கு அம்பலப்படுத்துகிறார். தன் குட்டு வெளிபட்டுவிட்டதால் வில்வநாதன் ஒரு வகுப்பறையில் தூக்கிட்டுக்கொள்கிறார். மாதவியின் காதலை சேரன் ஏற்றுக்கொள்வதுடன் படம் முடிகிறது.
# இப்படிக்கு என் காதல்

## நடிகர்கள்

- ரவி கல்யாண் சேரனாக
- தனுஜா மாதவியாக
- லிவிங்ஸ்டன் வில்வநாதனாக
- சேது விநாயகம் கல்லூரி துணைவேந்தராக
- அஜய் ரத்னம் மருத்துவராக
- கோவை செந்தில் தமிழ் பேராசிரியராக
- எஸ். ராமகிருஷ்ணன் சிதம்பரமாக
- பாலசுப்பிரமணியன் சேரனின் அண்ணனாக
- சிட்டி பாபு மணியாக
- ரவி சாந்த் வேலுவாக
- கீர்த்தனா சேரனின் அண்ணி
- சபிதா ஆனந்த் சேரனின் தாயாக
- சிவரஞ்சனி
- நிரஞ்சன்
- கோபால் கோபாலாக
- சுந்தர்
- ஏ. விஜயபிரகாஷ்
- மேகா
- மாஸ்டர் அஸ்வின் சிறுவன் சேரனாக
- மதுரை சரோஜா தாயம்மாவாக
- அபிநயஸ்ரீ சிறப்புத் தோற்றத்தில்
- வண்டார் குழலி சுமிதா சிறப்புத் தோற்றம்
# இப்படிக்கு என் காதல்

## தயாரிப்பு

ஏ. ஆர். பிலிம் பதாகையின் கீழ் தயாரிக்கபட்ட *இப்படிக்கு என் காதல்* படத்தின் வழியாக பி. கிஷோர் இயக்குநராக அறிமுகமானார். புதுமுகம் ரவி கல்யாண் முக்கியக் கதாபாத்திரத்தில் நடிக்க தேர்வு செய்யப்பட்டார். மிஸ் தமிழ்நாடு 2003 வெற்றியாளரான புதுமுகம் தனுஜா கதாநாயகியாக நடிக்க தேர்வு செய்யப்பட்டார். நடிகைகள் அபிநயஸ்ரீ மற்றும் வண்டார் குழலி ஸ்மிதா ஆகியோர் கவர்ச்சி ஆட்டமாட படத்திற்கு ஒப்பந்தம் செய்யபட்டனர்.
# இப்படிக்கு என் காதல்

## இசை

படத்திற்கான பின்னணி இசை மற்றும் பாடல்களுக்கான இசையை இசையமைப்பாளர் விமல்ராஜ் மேற்கொண்டார். இதில் முத்து விஜயன், ஆர். ஜோதிவாணன், எம். எம். பாலசந்திரன் ஆகியோரால் எழுதப்பட்ட ஐந்து பாடல்கள் உள்ளன.
# புரோடீனெக்சட்

**புரோடீனெக்சட்** (PROteINSECT) திட்டம் என்பது ஐரோப்பிய ஒன்றிய முன்முயற்சி ஆகும். இத்திட்டத்தினை இங்கிலாந்தின் உணவு மற்றும் சுற்றுச்சூழல் ஆராய்ச்சி நிறுவனம் (ஃபெரா) ஒருங்கிணைக்கிறது. இத்திட்டமானது தொழில்முறை பண்ணையில் உணவில் புரத மாற்றாகப் பூச்சிகளைப் பயன்படுத்துவதை சட்டப்பூர்வமாக்குவதாகும்.  
2013 ஆம் ஆண்டில், புரோடீனெசெக்ட் ஒரு ஆய்வு அறிக்கையைத் தயாரித்தது. இது ஐரோப்பிய ஒன்றியத்தில் விலங்குகளின் தீவனத்தில் தற்போதைய சட்டம் மற்றும் ஒழுங்குமுறைகளின் படி பூச்சிகளைப் பயன்படுத்துவது தொடர்பானதாகும்.  
புரோடீனெசெக்ட் கூட்டமைப்பு ஐரோப்பா, ஆபிரிக்கா மற்றும் ஆசியாவிலிருந்து 3 ஆண்டு (2013-2016) கூட்டாண்மையைக் கொண்டுள்ளது. இதில் தீவன தொழிலில் உள்ள பன்னாட்டு நிறுவனங்கள், ஆராய்ச்சி மையங்கள் மற்றும் பல்கலைக்கழகங்கள் முதல் விவசாயிகள் மற்றும் கொள்கை மாற்றம் மற்றும் தகவல்தொடர்பு வல்லுநர்கள் வரை பங்கேற்றுள்ளனர்.
# ரகசிய சினேகிதனே

**ரகசிய சினேகிதனே** (*Ragasiya Snehithane*) என்பது 2008 ஆண்டைய இந்திய தமிழ் திகில் பரப்பப்பூட்டும் திரைப்படம் ஆகும். இப்படத்தை சுஜோ விசாந்த் எழுதி இயக்க, லட்சுமி ராய் மற்றும் புதுமுகங்களான வசந்த், விஜயராஜ், பிரகாஷ், கந்தன், ஸ்ரீராம் ஆகியோர் முக்கிய கதாபாத்திரங்களில் நடித்துள்ளனர், ஜெயசூர்யா, சரண்ராஜ், மகாநதி சங்கர், சேது விநாயகம், ஹேமலதா, கௌதமி வேம்புநாதன், எம். எஸ். பாஸ்கர், பாண்டு, கிரேன் மனோகர் ஆகியோர் துணை பாத்திரங்களில் நடித்துள்ளனர். இப்படத்திற்கு ஜான் பீட்டர் இசை அமைக்க, கே. ஜி. சங்கர் ஒளிப்பதிவு மேற்கொள்ள, ஆர். டி. அண்ணாதுரை படத்தொகுப்பு மேற்கொண்டுள்ளார். இந்த படம் பல தாமதங்களுக்குப் பிறகு 22 ஆகத்து 2008 அன்று வெளியிடப்பட்டது.
# ரகசிய சினேகிதனே

## கதை

கல்லூரியில் பட்டம் பெற்ற பிறகு, வசந்த் (வசந்த்), விஜய் (விஜயராஜ்), அருண் (பிரகாஷ்), கார்த்திக் (கந்தன்) ஆகியோர் சென்னையில் வாடகை வீட்டில் தங்க முடிவு செய்கின்றனர். அதே நேரத்தில் அவர்களது நண்பர் சக்தி (ஸ்ரீராம்) தனது சொந்த கிராமத்திற்கு செல்கிறார். பின்னர் வசந்தின் காதலி ஜெனிபர் ( லட்சுமி ராய் ) அவர்களுடன் வாழ வருகிறாள். நகரத்துக்கு திரும்பிவரும் சக்தி விசித்திரமாக நடந்து கொள்ளத் தொடங்குகிறான். இதற்கிடையில், போக்கிரி ஜெயசூர்யாவை (ஜெயசூர்யா) போலீசார் தேடுகின்றனர். உள்ளூர் சந்தையில் ஜெயசூர்யா மீது மோதிய ஜெனிபர், அவர் குறித்து காவலர்களுக்கும், காவல் ஆய்வாளருக்கும் ( சரண்ராஜ் ) தெரிவிக்கிறாள்.  
வேலையற்ற ஆறு நண்பர்களும் கறுப்புப் பணம் வைத்திருக்கும் அமைச்சர் ( சேது விநாயகம் ) ஒருவரிடமிருந்து அதை திருட முடிவு செய்கிறார்கள். வருமான வரி அதிகாரிகளைப் போல தங்களைக் காட்டிக் கொண்டு, அமைச்சர் இல்லாத நேரத்தில் வீட்டில் சோதனையை நடத்தி, 30 கோடி ரூபாயை ரகசியமாகக் கொள்ளையடிக்கின்றனர். இதன் பின்னர் தன் வீட்டில் கொள்ளையிட்டவர்கள் யார் என்பதை அமைச்சர் கண்டுபிடிக்கிறார். இதற்கிடையில், ஊழல் காவல் ஆய்வாளர் சங்கர் ( மகாநதி சங்கர் ) உதவியுடன் ஜெயசூர்யா சிறையிலிருந்து தப்பிக்கிறார். ஆறு பேரைக் கொல்லும் பணியை அமைச்சர் ஜெயசூர்யாவிடம் ஒப்படைக்கிறார்.  
நண்பர்கள் இப்போது தலகோனம் அருவிக்கு அருகிலுள்ள காட்டில் பதுங்கி உள்ளனர். இறுதியில் அவர்களின் இடத்தைக் கண்டுபிடிக்கிறார் ஜெயசூர்யா. அன்று இரவு, ஐந்து நண்பர்களும் நண்பன் சக்தியின் காயமடைந்த உடலைக் கண்டுபிடிக்கின்றனர். தங்கள் நண்பரின் மறைவால் மனம் வருந்திய அவர்கள், திருடப்பட்ட பணத்தின் பங்கைக் கொண்டு அவரை அடக்கம் செய்கிறார்கள். அதன்பிறகு, கார்த்திக், அருண், விஜய் ஆகியோர் மர்மமான முறையில் ஒவ்வொன்றாக கொலை செய்யப்படுகிறார்கள். கொலையாளி யார் என்றால் அது சக்திதான்.  
கடந்த காலங்களில், சக்தியும் அவரது சகோதரியும் ( ஹேமலதா ) அவர்களின் பேராசை கொண்ட சிற்றன்னையால் (கௌதமி வெம்புநாதன்) மோசமாக நடத்தப்படுகின்றனர். அவனது கல்லூரி கட்டணம் செலுத்த அவனது சகோதரி விபச்சாரத்தில் ஈடுபடுகிறாள். சக்தி தனது கிராமத்திற்குத் திரும்பியபோது, தனது சகோதரி வேறொரு ஆணுடன் உடலுறவு கொள்வதைக் கண்டு அதிர்ச்சியடைகிறான். பின்னர் சக்தி அந்த நபரைக் கொல்கிறான். பின்னர் மெல்ல மெல்ல பணத்திற்காக எதையும் செய்யக்கூடிய மனநோயாளியாக மாறிவிடுகிறான். காட்டில், சக்தி ஜெயசூர்யாவின் உதவியுடன் தான் இறந்துவிட்டதாக தன் நண்பர்களை நம்ப வைக்கிறான். பின்னர் ஜெயசூர்யாவைக் கொன்று தனது நண்பர்களை ஒவ்வொருவராக கொல்லத் தொடங்குகிறான்.  
சக்தி இறுதியாக ஜெனிபரைக் கொலை செய்து, பின்னர் தனியாக தப்பிய வசந்திடம் எல்லாவற்றையும் சொல்கிறான். இதற்கிடையில், சங்கர் அவர்களின் பணத்தைக் கைப்பற்றுவதற்காக சக்தியின் சகோதரியுடன் காட்டுக்கு வருகிறார். சண்டையின்போது, சக்தி சங்கரைக் கொல்ல முயல்கிறான். அவரது சகோதரி அவரைக் கொலை செய்யாமல் தடுக்க அவனை சமாதானப்படுத்த முயற்சிக்கிறாள். மனநோயாளியாக இருக்கும் சக்தி, அவள் பேச்சைக் கேட்காமல் வசந்தைக் கொல்ல முயற்சிக்கிறான். இறுதியில் சக்தியின் சகோதரிக்கு சக்தியைக் கொல்வதைத் தவிர வேறு வழியில்லாமல் போகிறது.
# ரகசிய சினேகிதனே

## நடிகர்கள்

- வசந்த் வசந்தாக
- லட்சுமி ராய் ஜெனிபராக
- விஜயராஜ் விஜயாக
- பிரகாஷ் அருணாக
- கந்தன் கார்த்திக்காக
- ஸ்ரீராம் சக்தியாக
- ஜெயசூரியா ஜெயசூரியாவாக
- மகாநதி சங்கர் காவல் துணை ஆய்வாளராக சங்கராக
- சேது விநாயகம் அமைச்சராக
- ஹேமலதா சக்தியின் அக்காளாக
- கௌதமி வேம்பநான் சக்தியின் சிற்றன்னையாக
- எம். எசு. பாசுகர் அமைச்சரின் நன்பராக
- பாண்டு கல்லூரி துணைவேந்தராக
- கிரேன் மனோகர் அலுவலக மேலாளராக
- பாவா லட்சுமணன் நாயராக
- மேகா
- அசினா
- முத்து
- பி. வெங்கடேஷ்
- வி. அகிலன்
- சரண்ராஜ் காவல் ஆய்வாளர் (கௌரவ தோற்றம்)
# ரகசிய சினேகிதனே

## தயாரிப்பு

அறிமுக இயக்குநரான சுஜோ விசாந்த் 2004 ஆம் ஆண்டில் *குறுக்கெழுத்து* என்ற திகில் படத்திற்கான வேலையைத் தொடங்கினார். இந்த படத்திற்கான கதை, திரைக்கதை, வசனங்களை எழுதினார். பல புதுமுகங்கள் முக்கிய வேடங்களில் நடிக்க தேர்வு செய்யப்பட்டனர். இப்படம் சென்னை மற்றும் தலகோணத்தில் படமாக்கப்பட்டது. பெல்காம் நகரைச் சேர்ந்த லட்சுமி ராய், கதாநாயகியாக நடித்தார். இது அவரது முதல் படமாக இருந்திருக்க வேண்டும். 2005 ஆம் ஆண்டில், படத்தின் பெயரானது குறுக்கெழுத்து என்பது அழகிய ஆபத்து என்று மாற்றப்பட்டது. மேலும் இந்தத் திரைப்படம் அறியப்படாத காரணங்களினால் நீண்டகாலம் வெளிவராமல் இருந்தது. பின்னர் 2008 ஆண்டில் படத்திற்கு ரகசிய சினேகிதனே என்று பெயர் மாற்றப்பட்டு வெளியிடப்பட்டது.
# ரகசிய சினேகிதனே

## இசைப்பதிவு

படத்திற்கான பின்னணி இசை மற்றும் பாடல்களுக்கான இசையை இசையமைப்பாளர் ஜான் பீட்டர் மேற்கொண்டார். படத்தில் 5 பாடல்கள் இடம்பெற்றன.
# அர்ஜூன் தாஸ்

**அர்ஜுன் தாஸ்** (*Arjun Das*) ஓர் இந்தியத் திரைப்பட நடிகர். *கைதி* படத்தில் *அன்பு* என்ற கதாப்பாத்திரத்தில் நடித்ததன் மூலம் பரவலாக அறியப்படுகிறார். இவரது மிடுக்கான குரலுக்கு பெயர் பெற்றவர்.  
அர்ஜூன் தாஸ், 2012-இல், *பெருமான்* என்கிற திரைப்படத்தில் அறிமுகமானார். *டைம்ஸ் ஆப் இந்தியா* இவரை நம்பிக்கை தரும் அறிமுக நடிகர் எனக் குறிப்பிட்டது. *அந்தகாரம்* படத்தில் நடித்த பின், அர்ஜுன் தாஸ் *ரேடியோ ஒன் 94.3 எஃப்எம்* உடன் இணைந்து *டிரைவ்* எனும் வானொலி நிகழ்ச்சியைத் தொகுத்து வழங்கினார். *ஆக்ஸிஜன்* திரைப்படத்தில் (2017) கோபிசந்தின் சகோதரராகவும் நடித்துள்ளார் . *கைதி* திரைப்படத்தில் முக்கிய எதிராளிக் கதாப்பாத்திரத்தில் நடித்தார். இந்தத் திரைப்படத்தில் நடித்ததற்காகப் பரவலாகப் பாராட்டுக்களைப் பெற்றார். மேலும், லோகேஷ் கனகராஜ் இயக்கிய *மாஸ்டர்* திரைப்படத்தில் நடித்தார் . *துருவ நட்சத்திரம்* திரைப்படத்தில் வில்லன் கதாபாத்திரத்திற்காக குரல் கொடுத்துள்ளார்.
# அர்ஜூன் தாஸ்

## திரைப்படங்கள்

| 2012 | பெருமான் | சக்தி |  |  |
| --- | --- | --- | --- | --- |
| 2017 | ஆக்ஸிஜன் | அஜய் | தெலுங்கு படம் |  |
| 2019 | கைதி | அன்பு |  |  |
| 2020 | அந்தகாரம் | வினோத் |  |  |
| 2020 | மாஸ்டர் | தாஸ் |  |  |
| 2022 | விக்ரம் | அன்பு | சிறப்புத் தோற்றம் |  |
| 2023 | புட்டபொம்மா | ராமகிருஷ்ணா (ஆர்கே) | தெலுங்கு படம் |  |
| அநீதி | திருமேனி |  |  |  |
| 2024 | போர் | பிரபுசெல்வன் |  |  |
| ரசவாதி | சதாசிவ "சதா" பாண்டியன் |  |  |  |
| 2025 | குட் பேட் அக்லி | ஜானி, ஜேமி | இரட்டை வேடம் | } |
# பட்டைய கெளப்பு

**பட்டைய கெளப்பு** (*Pattaya Kelappu*) என்பது 2008 ஆம் ஆண்டய தமிழ் அதிரடி நகைச்சுவைத் திரைப்படமாகும், இப்படத்தில் பொன்னம்பலம் இயக்குநராக அறிமுகமானார். இப்படத்தில் ஸ்ரீமன், பாயல், பொன்னம்பலம் ஆகியோர் முக்கிய கதாபாத்திரங்களில் நடித்தனர். ஜனகராஜ், தாமு, பாண்டு, வாசு விக்ரம், கசன் கான், கிரேன் மனோகர் ஆகியோர் துணை வேடங்களில் நடித்தனர். இப்படத்திற்கு இ. எல். இந்திரஜித் இசை அமைத்தார். இந்த படத்தின் தயாரிப்புப் பணிகள் 2004 இல் தொடங்கியது என்றாலும் 2008 இல் வெளியிடப்பட்டது.
# பட்டைய கெளப்பு

## கதை

அனந்தகிருஷ்ணன் ( ஸ்ரீமன் ) வேலையில்லாத இளம் பட்டதாரி. நகரத்தில் வேலை தேடிவருகிறான். சாமி ( தாமு ), நளன் ( வாசு விக்ரம் ), மனோ ( கிரேன் மனோகர் ) ஆகிய மூன்று நல்ல மனிதர்களை அனந்தகிருஷ்ணன் சந்திக்கிறான் . அவன் மீது அனுதாபம் கொண்ட மூன்று நண்பர்களும் அவனுக்கு உதவ முடிவு செய்கிறார்கள். அனந்தகிருஷ்ணன் பின்னர் அவர்களுடன் சென்று தங்குகிறான். அவர்கள் தங்கியுள்ள வீடு முதியவர் அருணாச்சலம் ( ஜனகராஜ் ) என்பவருக்கு சொந்தமானது, அவர் அவர்களுக்கு இலவசமாக தங்க இடமளித்துள்ளார். இதற்கிடையில், தனம் (பாயல்) நகரத்தில் தனது படிப்பை முடித்துவிட்டு தனது சொந்த ஊருக்கு திரும்புகிறாள். அவள் கிராமத்திற்கு வரும்போது, அவளுடைய மாமா ( கசான் கான் ) தனது தந்தையை ( விஜய் கிருஷ்ணராஜ் ) கொன்றதாகவும், அவளுடைய சொத்தை அடைவதற்காக அவளை திருமணம் செய்து கொள்ள தயாராக இருப்பதாகவும் அவளுடைய வேலைக்காரன் அவளிடம் கூறுகிறான். அதிர்ச்சியடைந்த தனம் பின்னர் மீண்டும் நகரத்திற்குத் திரும்புகிறாள். அவளுடைய தோழி தீபா ( மின்னல் தீபா ) அவளுக்கு தஞ்சமளிக்கிறாள்.  
ஒரு நாள், அருணாச்சலத்திடமிருந்து ஆனந்தகிருஷ்ணனன் ஐந்து லட்சம் ரூபாய் கேட்பு வரைவைப் பெறுகிறான். அதைக்கொண்டு அனந்தகிருஷ்ணன் வங்கியில் பணத்தை எடுக்கிறான். அதன்பிறகு, ஆனந்தகிருஷ்ணன் ( பொன்னம்பலம் ) என்ற போக்கிரி, கேட்பு வரைவோலை தனக்கு சொந்தமானது என்று கூறி பணம் கேட்கிறார். ஆனால் அவர்கள் அந்த பணத்தையெல்லாம் செலவு செய்துவிட்டதாக கூறுகிறார்கள். கோபத்தில் ஆனந்தகிருஷ்ணன் எந்த விதமான தடயமும் இல்லாமல் தான் குறிப்பிடும் ஒரு நபரைக் கொல்லவேண்டும். அவ்வாறு செய்யாவிட்டால் அவர்களைக் கொன்றுவிடுவதாக மிரட்டுகிறார். அனந்தகிருஷ்ணனுக்கும் அவரது நண்பர்களுக்கும் என்ன செய்வது என்று தெரியாமல் தவிக்கின்றனர். அதிர்ஷ்டவசமாக, அந்த நபர் சில நாட்களுக்குப் பிறகு இறந்து கிடக்கிறார். அனந்தகிருஷ்ணன் அவர்கள் செய்த வேலைக்கு வாழ்த்துக்களைத் தெரிவித்துக் கொள்கிறார். மேலும் அவர்களுக்கு இன்னொரு பணியையும் வழங்குகிறார். அது தனத்தைக் கண்டுபிடித்து, தன்னிடம் அழைத்து வரவேண்டும் என்பதாகும். ஆனந்தகிருஷ்ணன் அவளை அவளது மாமாவிடம் ஒப்படைக்கும் திட்டதுடன் அவர்களுக்கு அப்பணியை ஒப்படைக்கிறார். தனம் வேறு யாருமல்ல அனந்தகிருஷ்ணனின் காதலி.  
சாமி, நளன், மனோ ஆகியோர் அப்பாவி தனத்தை எளிதில் கடத்துகிறார்கள். ஆனந்தகிருஷ்ணனின் அடியாட்கள் தங்கள் மூடுந்தில் தனத்தை கொண்டு செல்லும்போது, அனந்தகிருஷ்ணன், ஒரு கைகுட்டையைக் கொண்டு முகத்தை மறைத்து, அவர்களின் மூடுந்தை மறித்து அவர்களை அடித்து உதைக்கிறான். பின்னர் அவளது காதலியைக் காப்பாற்றுகிறான். அனந்தகிருஷ்ணனும் தனமும் அவசரமாக திருமணம் செய்து கொள்ள முடிவு செய்கிறார்கள். ஆனால் ஆனந்தகிருஷ்ணன் அவர்களின் திருமணத்தைத் தடுத்து, தனம் அவளது சொத்தை கொடுக்க வேண்டி வற்புறுத்துகிறார். பின்னர், தனத்தின் மாமாவும் திருமணத்தை நிறுத்த முயற்சிக்கிறார். ஆனால் ஆச்சரியப்படும் விதமாக, ஆனந்தகிருஷ்ணன் திருந்தி, இளம் காதலர்களை சேர்த்து வைக்க முடிவு செய்கிறார். அவர்களது சண்டையின் போது, காவல்துறையினர் நிகழ்விடத்திற்கு வந்து, தனத்தின் மாமாவை சுட்டுக் கொல்கின்றனர். பின்னர் ஆனந்தகிருஷ்ணன் சொத்தை தனத்திடம் ஒப்படைத்து காவலர்களிடம் சரணடைகிறார். அனந்தகிருஷ்ணனும் பாயலும் திருமணம் செய்துகொள்வதுடன் படம் நிறைவடைகிறது.
# பட்டைய கெளப்பு

## நடிகர்கள்

- ஸ்ரீமன் அனந்தகிருஷ்ணனாக
- பாயர் தனமாக
- பொன்னம்பலம் அனந்தகிருஷ்ணனாக
- சனகராஜ் அருணாச்சலமாக
- தாமு சாமியாக
- பாண்டு தங்கமாக
- வாசு விக்ரம் நளனாக
- கசான் கான் தனத்தின் மாமாவாக
- கிரேன் மனோகர் மனோவாக
- வாசு ஆறுமுகமாக
- பெசன்ட் ரவி காவல் ஆய்வாளராக
- கராத்தே ராஜா
- கணேஷ்கர்
- விஜய் கிருஷ்ணராஜ் தனத்தின் தந்தையாக
- சிசர் மனோகர் அஞ்சல்காரராக
- சரவணா சக்தி உணவக ஊழியராக
- மின்னல் தீபா தீபாவாக
- சுஸ்மிதா சரசுவாக
- எஸ். லலிதா மாமியாக
- பிரியங்கா பாக்யாவாக
- சேது விநாயகம்
- ரவி சந்த்
- பிரேம் பாண்டி
- பிரியா ராஜா
- சம்பத் ராம்
- டேனியல்
- கில்லி சந்திரசேகர்
# பட்டைய கெளப்பு

## தயாரிப்பு

2004 ஆம் ஆண்டில், துணை பாத்திரங்களில் முதன்மையாக நடித்துவந்த பொன்னம்பலம் தனது சொந்த தயாரிப்பு நிறுவனமான அன்னை வண்ணமதி பிலிம்ஸ் சார்பில் *பட்டைய கெளப்பனும்* படத்தின் தயாரிப்புப் பணியில் ஈடுபடத் தொடங்கினார். இந்தப் படத்தை நகர்ப்புற மற்றும் கிராமப்புற வெகுஜன ரசிகர்களை இலக்காகக் கொண்டு தயாரிக்கபட்டது என்று கூறினார். தெலுங்கு அதிரடி படமான *தர்மா* (2004) படத்தில் நாயகனாக நடித்த ஸ்ரீமன், இப்படத்தில் நாயகனாக நடிக்க ஒப்பந்தம் செய்தார். கதாநாயகி கதாபாத்திரத்தில் நடிக்க பாயல் தேர்வு செய்யப்பட்டார். இயக்குநர் பொன்னம்பலமும் முக்கிய துணை பாத்திரத்தில் நடித்தார்.
# பட்டைய கெளப்பு

## இசைப்பதிவு

படத்திற்கான பின்னணி இசை, பாடல்களுக்கான இசையை திரைப்பட இசையமைப்பாளர் இ. எல். இந்திரஜித் மேற்கொண்டார். 2004 இல் வெளியான இந்த படத்தின் பாடல்களில், முத்து விஜயன் எழுதிய ஐந்து பாடல்கள் உள்ளன.  
| 1 | "ஆகாய மேகம்" | பிரசன்னா ராவ் | 4:35 |  |
| --- | --- | --- | --- | --- |
| 2 | "பத்தொன்பது" | மால்குடி சுபா | 4:43 |  |
| 3 | "ரூபா ரூபா" | பிரமீளா | 4:38 |  |
| 4 | "தில்லாலங்கடி" | பிரசன்ணா ராவ், பத்மலதா | 4:09 |  |
| 5 | "வதலகுண்டு" | ஹரினி சுதாகர் | 4:24 | } |
# தமாஜி ராவ் கெயிக்வாட்

**தமாஜி ராவ் கெய்க்வாட்** (Damaji Rao Gaekwad) 1732 முதல் 1768 வரை தான் இறக்கும் வரை பரோடாவின் இரண்டாவது மன்னனாக இருந்தார்.
# தமாஜி ராவ் கெயிக்வாட்

## ஆரம்ப கால வாழ்க்கை

இரண்டாம் தமாஜி என்றும் அழைக்கப்படும் இவர், பிலாஜி ராவ் கெய்க்வாட்டின் மூன்றாவது மகனாவார். இவரது தந்தை சத்ரபதி சாகுஜியிடம் "சம்சேர் பகதூர்" என்ற பரம்பரை பட்டத்தைப் பெற்ற முதலாம் தமாஜியின் வளர்ப்பு மகன் ஆவார். பிலாஜியும் *சேனா காஸ் கேல்* என்ற மற்றொரு பரம்பரை பட்டத்தைப் பெற்றிருந்தார்.
# தமாஜி ராவ் கெயிக்வாட்

## பேஷ்வாவுக்கு எதிரான கிளர்ச்சி

கெய்க்வாட்கள் முதலில் தபாதே குடும்பத்தின் படைத்தலைவர்களாக இருந்தனர். குசராத்தின் மராட்டிய தலைவர்கள் மற்றும் படைத் தளபதி-என்ற பட்டத்தை பெற்றவர்கள். 1731 ஆம் ஆண்டில், பேஷ்வா பாஜிராவிற்கு எதிராக கிளர்ச்சி செய்ததற்காக திரியம்பக் ராவ் தபாத என்பவர் கொல்லப்பட்டார். தங்களது வருவாயின் பாதியை மராட்டியக் கருவூலத்திற்கு அனுப்பவேண்டும் என்ற நிபந்தனையின் பேரில் குசராத்தில் தங்களது பட்டத்தையும் பிரதேசங்களையும் தக்க வைத்துக் கொள்ள பேஷ்வா அனுமதித்தார் .  
சேனாபதியாக நியமிக்கப்பட்ட இவரது சிறுவயது சகோதரர் யசுவந்த் ராவ் தபாதேவின் தாயார் உமாபாய் தபாதே நிர்வாக அதிகாரங்களைப் தனது கையில் எடுத்துக் கொண்டார். பிலாஜி, மற்றும் 1732 இல் அவரது மரணத்திற்குப் பிறகு, யஷ்வந்த் ராவ் ஒரு சிறியவராக இருந்ததால் தமாஜி உண்மையான இராணுவ சக்தியைக் கொண்டிருந்தார். அவர் வளர்ந்தபோதும், யஷ்வந்த் ராவ் மது மற்றும் அபினிக்கு அடிமையாகிவிட்டார். இந்த நேரத்தில் தமாஜி படிப்படியாக தனது சக்தியை அதிகரித்துக் கொண்டார்.  
உமாபாய் தனது ஆரம்பத்தில் பேஷ்வா பாஜிராவுடன் நல்லிணக்கத்தைக் கொண்டிருந்தார். ஆனால் தனது மகனைக் கொன்றதற்காக அவருக்கு எதிராக ஒரு கோபத்தை வைத்திருந்தார். பாஜிராவ் இறந்த பிறகு, புதிய பேஷ்வா பாலாஜி பாஜி ராவ்விடம், வருவாயைப் பகிர்ந்து கொள்ளும் உடன்படிக்கையிலிருந்து தங்களை விடுவிக்குமாறு கேட்டுக்கொண்டார். அவர் அவ்வாறு செய்ய மறுத்தபோது, பேஷ்வாவுக்கு எதிரான கிளர்ச்சியில் தாராபாய்க்கு பக்கபலமாக இருந்தார். பாலாஜி பாஜி ராவ் முகலாய எல்லைக்குச் சென்றபோது, தாராபாய் சதாராவின் இரண்டாம் இராஜாராம் சிறையில் அடைக்கப்பட்டார். உமாபாய் தமாஜி கெய்க்வாட்டை 15,000 பேர் கொண்ட படையுடன் அனுப்பினார்.  
குஜராத் மாநிலத்தின் பதான் என்ற இடத்தில் 1768 ஆகத்து 18 அன்று கெயிக்வாட் இறந்தார்.
# ஆனந்த கோபால் பந்தோபாத்யாய்

**ஆனந்த கோபால் பந்தோபாத்யாய்** (Ananda Gopal Bandopadhyay) (பிறப்பு: ஏப்ரல் 28, 1942, உத்தரபிரதேசம் ) இந்தியாவைச் சேர்ந்த கைம்முரசுக் கலைஞராவார். பெனாரஸ் கரானாவின் பாணியில் இவரது ஆசிரியர் மகாதேவ் பிரசாத் மிஸ்ரா என்பவரிடம் பயிற்சி பெற்றார். இவரது தந்தை ராதா கோபால் பந்தோபாத்யாய் ஒரு தொழில்முறைப் பாடகர். ஆனந்த், பல குறிப்பிடத்தக்க குரல் இசைக்கலைஞர்களுடன் இணைந்து இசை நிகழ்ச்சிகளை நிகழ்த்தியுள்ளார். அத்துடன் தனி பதிவுகளை உருவாக்கி, தனி நிகழ்ச்சிகளையும் வழங்கியுள்ளார்.
# ஆனந்த கோபால் பந்தோபாத்யாய்

## இசை வாழ்க்கை

தனது இசை வாழ்க்கையில், பல குறிப்பிடத்தக்க இந்துஸ்தானி பாடகர்களுடன் இணைந்து இசையினை வழங்கியுள்ளார். பாஸ்டன், நியூயார்க், சான் பிரான்சிஸ்கோ, லாஸ் ஏஞ்சலஸ் உட்பட இந்தியாவுக்கு வெளியே பல நகரங்களிலும், பெர்லினில் நடந்த உலக இளைஞர் விழாவிலும் இவர் நிகழ்ச்சிகளை நிகழ்த்தியுள்ளார். பந்தோபாத்யாய் கொல்கத்தாவில் உள்ள ஐ.டி.சி இசை ஆராய்ச்சி கழகத்தின் ஆசிரிய உறுப்பினராக இருந்தார். அத்துடன் அனைத்திந்திய வானொலி மற்றும் தூர்தர்ஷனின் சிறந்த மதிப்பிடப்பட்ட கலைஞராவார்.  
1965 ஆம் ஆண்டில், அனைந்திந்திய வானொலி நடத்திய இசை போட்டியில் முதல் பரிசை வென்றார். 1970 ஆம் ஆண்டில், எத்தியோப்பியா பேரரசர் இவருக்கு ஒரு தங்கப் பதக்கத்தை வழங்கினார். இது வெளிநாட்டு இசைக்கலைஞர்களுக்கு அடிக்கடி வழங்கப்படாத மரியாதையாகும்.2012 இல், தி சால்ட் லேக் இசைச் சங்கத்தினால் இவருக்கு இசை ரத்னா விருது வழங்கப்பட்டது.
# ஆனந்த கோபால் பந்தோபாத்யாய்

## தனிப்பட்ட வாழ்க்கை

ஆனந்த கோபால் பந்தோபாத்யாய் ரேகா என்பவரை மணந்தார். இவர்களுக்கு பயிற்சி பெற்ற தப்லா கலைஞரான பிரண் கோபால் பந்தோபாத்யாய், இந்துஸ்தானி பாடகர் கஸ்தூரி பந்தோபாத்யாய் என்ற இரு மகன்கள் இருக்கின்றனர்.
# மின் குழு (இந்திய உச்ச நீதிமன்றம்)

மின் குழு (இந்திய உச்ச நீதிமன்றம்) அல்லது ஈ-கமிட்டி (இந்திய உச்ச நீதிமன்றம்) என்பது இந்தியா<nowiki/>வில் உள்ள நீதிமன்றங்களை மின் நீதிமன்றங்களாக மாற்றும் திட்டத்தை மேற்பார்வையிடுவதற்கு ஏற்படுத்தப்பட்ட ஆளும் குழு ஆகும். நீதிமன்றங்களின் தகவல் மற்றும் தொடர்பு தொழில் நுட்பம் (Information and Communication Technology - ஐ. சி. டி) -ன் மூலமாக நாட்டின் நீதி அமைப்பை கால மாற்றத்திற்கேற்றார் போல் மாற்றுவதே இதன் நோக்கமாகும்.
# மின் குழு (இந்திய உச்ச நீதிமன்றம்)

## அடிப்படை

"தகவல் மற்றும் தொடர்பு தொழில்நுட்பத்தை நடைமுறைப்படுத்துவதற்கான இந்திய நீதித்துறை<nowiki/>யின் தேசிய கொள்கை மற்றும் செயல் திட்டம் -2005 " -ன் கீழ் மின் நீதிமன்றங்கள் (ஈ-கோர்ட்ஸ்) திட்டத்தை மேற்பார்வையிடுவதற்கு விதிக்கப்படும் ஆளும் குழுவே மின் குழு அல்லது ஈ-கமிட்டி ஆகும்.
# மின் குழு (இந்திய உச்ச நீதிமன்றம்)

## மின் நீதிமன்றங்கள் அல்லது ஈ-கோர்ட்ஸ்

மின் நீதிமன்றங்கள் (ஈ-கோர்ட்ஸ்) என்பது ஒரு இந்திய அளவிலான தேசிய திட்டமாகும். இந்த திட்டமானது நீதித்துறை, சட்டம் மற்றும் நீதி அமைச்சகம், மற்றும் இந்திய அரசால் கண்காணிக்கப்படுகிறது. இந்தத் திட்டத்திற்கு இந்திய அரசாங்கம் நிதியளிக்கிறது.
# மின் குழு (இந்திய உச்ச நீதிமன்றம்)

## நோக்கம்

இந்தியாவில் உள்ள நீதித்துறை தகவல் மற்றும் தொடர்பு தொழில்நுட்ப (ஐ.சி.டி) முன்முயற்சிகளை இந்த குழு மூலமாக நீதிமன்றங்களின் ஐ.சி.டி செயல்பாட்டினை மாற்றுவதன் மூலம் நாட்டின் நீதி அமைப்பை காலத்தின் தேவைகேற்றார் போல மாற்றுவதே இதன் நோக்கம் ஆகும்.
# மின் குழு (இந்திய உச்ச நீதிமன்றம்)

## திட்டம் பற்றிய கண்ணோட்டம்

- மின் நீதிமன்றங்களின் திட்ட வரைவு சாசனத்தின்படி திறமையான மற்றும் நேரத்திற்குட்பட்ட குடிமக்களை மையமாகக் கொண்டு சேவைகளை வழங்குதல்.
- நீதிமன்றங்களில் திறமையான நீதி வழங்கல் முறைகளை உருவாக்குதல், நிறுவுதல் மற்றும் செயல்படுத்துதல்.
- அதன் பயன்பாட்டாளர்கள் தகவல்களை அணுகுவதை எளிதாக்கும் செயல்முறைகளை தானியங்கும் படி செய்தல்.
- நீதித்துறை உற்பத்தித் திறனை மேம்படுத்துவதற்காக, தர ரீதியாகவும், அளவு ரீதியாகவும், நீதி வழங்கல் முறையை அணுகக்கூடியதாகவும், செலவு குறைந்ததாகவும், நம்பகமானதாகவும், வெளிப்படையானதாகவும் ஆக்குதல்.
# மின் குழு (இந்திய உச்ச நீதிமன்றம்)

## மின் நீதிமன்ற சேவைகள் மற்றும் மொபைல் பயன்பாடு

மின் நீதிமன்ற சேவைகள் மற்றும் மொபைல் பயன்பாடு (e-Courts Mobile App) நாட்டில் ஒரு புரட்சிகர நீதிமன்ற தகவல் கருவியாக டிஜிட்டல் இந்தியா விருதைப் பெற்றது. மின் நீதிமன்ற சேவைகள் மற்றும் மொபைல் பயன்பாடு 'கூகுள் ப்ளே ஸ்டோர்' மற்றும் 'ஆப்பிள் ஆப் ஸ்டோர்' இல் கிடைக்கிறது. இந்த கைபேசி பயன்பாட்டின் (மொபல் ஆப்) மூலமாக வழக்கு நிலை, விசாரணைப் பட்டியல்கள், நீதிமன்ற உத்தரவுகளை அணுகலாம். இந்த சேவைகள் 24X7 நேரமும் கிடைக்கிறது. இது நீதிபதிகள், வழக்குரைஞர்<nowiki/>கள், காவல்துறை, அரசு நிறுவனங்கள் மற்றும் பிற பங்குதாரர்களுக்கு ஒரு பயனுள்ள கருவியாகும். சி.என்.ஆர் [மாவட்ட அல்லது தாலுகா நீதிமன்றத்தில் தாக்கல் செய்யப்பட்ட ஒவ்வொரு வழக்கிற்கும் ஒதுக்கப்பட்ட ஒரு தனித்துவமான எண்], கட்சிகளின் பெயர், வக்கீல்<nowiki/>களின் பெயர், எஃப். ஐ. ஆர் எண், வழக்கு வகை அல்லது தொடர்புடைய சட்டம் போன்ற பல்வேறு அளவுருக்கள் வழியாக நீதிமன்ற அமைப்பில் நிலுவையில் உள்ள வழக்குத் தகவல் அமைப்பு வழங்கும் தரவுகளைப் பெற இது உதவுகிறது.
# மின் குழு (இந்திய உச்ச நீதிமன்றம்)

## மின் நீதிமன்ற சேவைகள் மய்யம்

மின் நீதிமன்ற சேவைகள் மய்யங்கள், ஈகோர்ட்ஸ் திட்டத்தின் கீழ் வழங்கப்பட்ட பல முயற்சிகள் மற்றும் சேவைகளுக்கான இணைப்புகளை வழங்கும் மையப்படுத்தப்பட்ட நுழைவாயில் ஆகும். இது குடிமக்கள், வழக்குரைஞர்கள், வழக்கறிஞர்கள், அரசு மற்றும் சட்ட அமலாக்க முகவர் போன்ற பங்குதாரர்களுக்கு நாட்டின் நீதி அமைப்பு தொடர்பான தரவு மற்றும் தகவல்களை அணுக உதவுகிறது.
# மின் குழு (இந்திய உச்ச நீதிமன்றம்)

## உயர் நீதிமன்ற சேவைகள்

உயர் நீதிமன்றங்கள் தொடர்பான தகவல் மற்றும் தரவுகளின் மைய களஞ்சியம் இந்த போர்ட்டலில் கிடைக்கிறது. 2020 ஆண்டு இறுதியின்படி நிலுவையில் உள்ள 46,37,128 (4.6 மில்லியன்) வழக்குகளின் விவரங்கள் இணையதளத்தில் கிடைக்கின்றன.
# மின் குழு (இந்திய உச்ச நீதிமன்றம்)

## மின் நீதிமன்ற கட்டணம் செலுத்துதல்

நீதிமன்ற கட்டணம், அபராதம், அபராதம் மற்றும் நீதி வைப்புத்தொகையை ஆன்லைனில் செலுத்த உதவும் சேவை. ஈ-பேமென்ட் போர்ட்டல் எஸ்பிஐ ஈபே, கிராஸ், ஈ-கிராஸ், ஜெக்ராஸ், ஹிம்கோஷ் போன்ற மாநில அளவிலான குறிப்பிட்ட விற்பனையாளர்களுடன் ஒருங்கிணைக்கப்பட்டுள்ளது.
# மின் குழு (இந்திய உச்ச நீதிமன்றம்)

## மெய்நிகர் நீதிமன்றங்கள்

மெய்நிகர் நீதிமன்றங்கள் என்பது ஒரு நீதிமன்றத்தில் வழக்கறிஞர் நேரில் வருகை தருவதில் இருந்து நீக்குவதையும், மெய்நிகர் தளங்களில் வழக்குகளை தீர்ப்பதையும் நோக்கமாகக் கொண்டது. நீதிமன்ற வளங்களை திறம்பட பயன்படுத்துவதற்கும், வழக்குத் தொடுப்பவர்களுக்குள்ளான சிறு சிறு மோதல்களைத் தீர்ப்பதற்கான ஒரு சிறந்த வழியை வழங்குவதற்கும் இந்த கருத்து உருவாக்கப்பட்டுள்ளது.
# மின் குழு (இந்திய உச்ச நீதிமன்றம்)

## தேசிய நீதி தரவு கட்டம் (நேஷனல் ஜுடிஷியல் டேட்டா கிரிட்)

ஈகோர்ட்ஸ் திட்டத்தின் கீழ் செயல்படுத்தப்படும் ஒரு முதன்மை திட்டமான தேசிய நீதி தரவு கட்டம் (என்.ஜே.டி.ஜி), இந்திய அரசின் 'வியாபாரம் செய்வது எளிது' (ஈஸி ஆஃப் டூயிங் பிசினஸ்) முயற்சியின் கீழ் ஒரு குறிப்பிடத்தக்க கண்டுபிடிப்பாக அங்கீகரிக்கப்பட்டுள்ளது. தேசிய நீதி தரவு கட்டம் என்பது நாட்டின் அனைத்து மாவட்ட மற்றும் தாலுகா நீதிமன்றங்களிலும் நிலுவையில் உள்ள மற்றும் அகற்றப்பட்ட வழக்குகள் தொடர்பான தரவுகளின் தேசிய களஞ்சியமாகும். திறமையான வழக்கு மேலாண்மை மற்றும் வழக்குகளை திறம்பட அகற்றுவதற்கு வழிவகுக்கும் வழக்குகளை கண்காணிக்க உதவும் மீள் தேடல் தொழில்நுட்பத்தின் கருத்தை சுற்றி இந்த போர்டல் உருவாக்கப்பட்டுள்ளது.
# மின் குழு (இந்திய உச்ச நீதிமன்றம்)

## தொடுதிரை வழங்கிகள் (டச் ஸ்கிரீன் கியோஸ்க்கள்)

தொடுதிரை வழங்கிகள் (டச் ஸ்கிரீன் கியோஸ்க்கள்) நாடு முழுவதும் உள்ள பல்வேறு நீதிமன்ற வளாகங்களில் நிறுவப்பட்டுள்ளன. வழக்கு நிலையங்கள் மற்றும் வக்கீல்கள் இந்த நிலையங்களில் நிலுவையில் உள்ள வழக்குகள் தொடர்பான வழக்கு நிலை, காரண பட்டியல்கள் மற்றும் பிற முக்கிய தகவல்களைப் பார்க்கலாம் மற்றும் பெறலாம். இதேபோல், ஒவ்வொரு நீதிமன்ற வளாகத்திலும் நிறுவப்பட்ட நீதித்துறை சேவை மையத்திலிருந்தும் தகவல்களைப் பெறலாம்.
# மின் குழு (இந்திய உச்ச நீதிமன்றம்)

## மின் சேவை நிலையங்கள் (இ-சேவா கேந்திரா)

இ-சேவா கேந்திரங்கள் உயர் நீதிமன்றங்களிலும், ஒவ்வொரு மாநிலத்திலும் ஒரு மாவட்ட நீதிமன்றத்திலும் முண்ணோடி அடிப்படையில் உருவாக்கப்பட்டுள்ளன. வழக்கு தொடர்பான தகவல்களைப் பெறுவதற்கும் தீர்ப்புகள் மற்றும் உத்தரவுகளின் நகல்களைப் பெறுவதற்கும் இது வழக்குரைஞர்களுக்கு உதவுகிறது. இந்த மையங்கள் வழக்குகளை இ-தாக்கல் செய்வதிலும் உதவுகின்றன. இந்த கேந்திரங்கள் சாமானியர்களுக்கான ஒரு குறிப்பிடத்தக்க படியையும், நீதிக்கான அணுகலுக்கான உரிமையையும் குறிக்கின்றன.
# மின் குழு (இந்திய உச்ச நீதிமன்றம்)

## மின்னணு முறையில் வழக்கு தாக்கல் (மின்-தாக்கல்)

மின்-தாக்கல் முறை சட்ட ஆவணங்களை மின்னணு முறையில் வழக்கு தாக்கல் (மின்-தாக்கல்) செய்ய உதவுகிறது. இ-ஃபைலிங் பயன்படுத்தி, இ-ஃபைலிங் முறைகளை ஏற்றுக்கொண்ட உயர் நீதிமன்றங்கள் மற்றும் மாவட்ட நீதிமன்றங்களுக்கு முன் வழக்குகள் (சிவில் மற்றும் கிரிமினல்) தாக்கல் செய்யலாம். இ-ஃபைலிங் அறிமுகம் என்பது இந்தியாவில் நீதிமன்றங்களுக்கு முன் வழக்குகளைத் தாக்கல் செய்வதற்கான தொழில்நுட்ப தீர்வுகளை மேற்கொள்வதன் மூலம் காகிதமில்லா தாக்கல் மற்றும் நேரத்தையும் செலவையும் மிச்சப்படுத்துவதை நோக்கமாகக் கொண்டுள்ளது.
# மின் குழு (இந்திய உச்ச நீதிமன்றம்)

## விருது

டிஜிட்டல் ஆளுமை அமைச்சகம் / திணைக்களம் (மத்திய): இந்த வகை டிஜிட்டல் இந்தியா விருதுகள் 2020 ஒரு விரிவான டிஜிட்டல் இருப்பைக் கொண்ட இந்திய அரசாங்கத்தின் ஒரு அமைச்சகம் அல்லது திணைக்களத்தை பாராட்டியது மற்றும் அதன் உயர் மட்ட உள் / துறை ஒருங்கிணைப்பைக் காட்டுகிறது டிஜிட்டல் முயற்சிகள்.  
வெற்றியாளர்கள்:  
1- பிளாட்டினம்: இந்தியாவின் உச்ச நீதிமன்றம், நீதித்துறை.
# தித்திக்கும் இளமை

**தித்திக்கும் இளமை** (*Thithikkum Ilamai*) என்பது 2008 ஆம் ஆண்டய இந்திய தமிழ் பரபரப்பூட்டும் திரைப்படமாகும். இப்படத்தை அறிமுக இயக்குநர் சந்திரமோகன் இயக்க, புதுமுகங்களான கே. தினேஷ் குமார், ஜே. பிரணவ், அல்தரா, நிஷா ஆகியோர் முக்கிய கதாபாத்திரங்களில் நடித்துள்ளனர், மன்சூர் அலி கான், செந்தில், நிழல்கள் ரவி, நெல்லை சிவா, தலைவாசல் விஜய், அஜய் ரத்னம், சந்தான பாரதி, கோலங்கள் சியாம் ஆகியோர் துணை வேடங்களில் நடித்துள்ளனர். சங்கை சுப்பிரமணியன் தயாரித்த இப்படத்திற்கு, கே. மனிஷ் இசை அமைத்துள்ளார். இப்படமானது 30 மே 2008 அன்று வெளியிடப்பட்டது.
# தித்திக்கும் இளமை

## கதை

பரணி (கே. தினேஷ்குமார்) மற்றும் அவரது இரண்டு நண்பர்கள் கல்லூரி மாணவர்கள். அவர்கள் சென்னையில் ஒரு சிறிய கூரை வீட்டில் ஒன்றாக வசிக்கிறார்கள். அவர்கள் நல்ல மாணவர்கள் என்று அவர்களின் பெற்றோர் நம்புகிறார்கள். ஆனால் உண்மையில், அவர்கள் பெற்றோரிடமிருந்து பெறும் பணத்தைக் கொண்டு முடிந்தவரை உல்லாசமாக வாழ்கின்றனர். எளிதாக பணம் சம்பாதிக்க பரணி ஒரு ஆண் விபச்சாரியாக மாறுகிறான். பரணியும் அவரது கல்லூரித் தோழர் அனிதாவும் (அல்தாரா) காதலிக்கிறார்கள். அவர்கள் உடலுறவும் கொள்கிறார்கள். இதற்கிடையில், ஊமை டேவிட் (ஜே. பிரணவ்) அவர்களுடன் தங்க வருகிறான்.  
டேவிட் ஊமையாக நடிப்பவர். பழிவாங்கும் எண்ணத்துடன் மூன்று நண்பரின் வாழ்க்கையில் நுழைகிறார். டேவிட் சத்தமில்லாமல் பரணியின் இரு நண்பர்களை ஜோசப் (கோலங்கள் சியாம்) உதவியுடன் கொன்று, ஆதாரங்களை அழிக்க அவர்களின் உடல்களை எரிக்கிறான். டேவிட் தனது கடைசி இலக்கான பரணியைக் கொல்ல திட்டமிட்டுள்ளான். கொடைக்கானலிலுக்கு கல்லூரி சுற்றுலாவில் இருக்கும் பரணி அங்கு டேவிட்டைக் கண்டு அதிர்ச்சியடைகிறான். டேவிட் பரணியைக் கொன்று அவனது உடலை காட்டில் எரிக்கிறான். காவல் ஆய்வாளர் தர்மா ( மன்சூர் அலி கான் ) டேவிட்தான் கொலையாளி என்பதைக் கண்டுபிடித்து, அவனைக் கைது செய்கிறார். நீதிமன்றத்தில், டேவிட் நான்கு பேரைக்கும் தண்டனை அளிக்கவே அவர்களைக் கொன்றதாக கூறுகிறான். மேலும் திறந்த வெளியில் நீதிமன்ற விசாரணை நடத்த கோருகிறான், நீதிபதி மிகவும் சிந்தித்தபின் அதை ஏற்றுக்கொள்கிறார்.  
கடந்த காலத்தில், மனை வணிகத்தில் ஈடுபட்ட டேவிட் தனது அன்பு சகோதரி அனிதா (நிஷா) உடன் வசித்து வருகிறார். அனிதாவும் அவரது நண்பர் ஜோசப்பும் திருமணம் செய்யவிருந்தனர். ஒரு நாள், அனிதாவின் செல்பேசியை ஒரு உணவக பணியாளர் திருடி, அதை பரணிக்கு விற்கிறார். பரணி அந்த செல்பேசியில் அனிதாவின் ஒளிப்படங்களைக் காண்கிறான். அவன் அவளது படங்களை ஆபாசப் படங்களாக மார்பிங் மூலம் செய்து தனது தொடர்பு எண்களுக்கு அனுப்புகிறான். அதன்பிறகு அனிதாவின் படங்களை பார்த்த ஆண்களால் அவள் துன்புறுத்தப்படுகிறாள். இதனால் அவமானத்துக்கு ஆளான அனிதா தற்கொலை செய்து கொள்கிறாள். இதனால் ஆத்திரமுற்ற டேவிட் தனது சகோதரியின் படங்களைத் திருத்தி வெளியிட்டவனை பழிவாங்க முடிவு செய்கிறான். உணவக பணியாளர் தனது சகோதரியின் செல்பேசியைத் திருடியதை டேவிட் கண்டுபிடிக்கிறான். டேவிட் அவனைப் பிடித்து அவனை மிரட்டி எல்லாவற்றையும் அறிந்து கொள்கிறான். பின்னர் டேவிட் அவனைக் கொன்று அவனது உடலை எரிக்கிறான்.  
நீதிமன்றத்தில், ஊடகங்களும் பொதுமக்களும் டேவிட்டின் செயலை பாராட்டுகின்றன. ஆனால் நீதிபதி டேவிட் சட்டத்தை கைகளில் எடுத்ததற்காக அவனுக்கு மரண தண்டனை விதிக்கிறனர். இருப்பினும், மின்சாரத்தினால் தன்னுயிரைப் போக்கிக் கொள்ள டேவிட் முடிவு செய்கிறான்.
# தித்திக்கும் இளமை

## நடிகர்கள்

- கே. தினேஷ் குமார் பரணியாக
- ஜே. பிரணவ் டேவிட்டாக
- அல்தரா அனிதாவாக
- நிஷா ஏஞ்சலாக
- மன்சூர் அலி கான் காவல் ஆய்வாளர் தர்மனாக
- செந்தில்
- நிழல்கள் ரவி அனிதாவின் தந்தை திருவேங்கடமாக
- நெல்லை சிவா பரந்தாமனாக
- தலைவாசல் விஜய் ஆறுகமாக
- அஜய் ரத்னம் ஆணாயாளராக
- சந்தான பாரதி பரணியின் தந்தையாக
- கோலங்கள் சியாம் ஜோசப்பாக
- விஜய் கிருஷ்ணராஜ் அரசு வழக்கறிஞராக
- எல். ஐ. சி. நரசிம்மன் நீதியரசராக
- சேது விநாயகம் திருவேங்கடத்தின் தந்தையாக
- கோவை செந்தில் முனுசாமியாக
- பயில்வான் ரங்கநாதன் பழனிசாமியாக
- லம்பேர்ட் டேனியல் கஜாவாக
- அழகு துரைசாமியாக
- சூரியன் தண்டபாணியாக
- சபிதா ஆனந்த் அனிதாவின் தாய் கல்யாணியாக
- பாத்திமா பாபு எதிர்தரப்பு வழக்கறிஞராக
- சி. ஆர். சரஸ்வதி வள்ளியாக
- லக்சா
- பாரதி மருத்துவராக
- கல்பாஸ்ரீ மல்லிகாவாக
- அஞ்சலி தேவி மீனாட்சியாக
- மல்லிகா
# தித்திக்கும் இளமை

## தயாரிப்பு

நரேஷ் நாகா பிக்சர்ஸ் பதாகையின் கீழ் *தித்திகும் இளமை* தயாரிக்கபட்ட இப்படத்திம் மூலமாக சந்திரமோகன் இயக்குநராக அறிமுகமானார். முக்கிய பாத்திரங்களில் நடிக்க புதுமுகங்களான கே. தினேஷ் குமார் மற்றும் ஜே. பிரணவ் ஆகியோர் தேர்வு செய்யப்பட்டனர்.
# தித்திக்கும் இளமை

## இசைப்பதிவு

படத்திற்கான பின்னணி இசை மற்றும் பாடல்களுக்கான இசையை இசையமைப்பாளர் கே. மனிஷ் மேற்கொண்டார். படத்தில் ஆறு பாடல்கள் இடம்பெற்றன.
# தித்திக்கும் இளமை

## வரவேற்பு

*பிஹைண்ட்வுட்ஸ்.காம்* இந்த படத்துக்கு 5 நட்சத்திரங்களில் 1 என மதிப்பீடு அளித்து, "மோசமான நடிப்பு மற்றும் கவர்ச்சியான பெண்கள் என்ற பெயரில் அருவருப்பான ஆடைகளில் உள்ள பெண்கள் பார்வையாளர்களை சங்கடத்தில் ஆழ்த்துகின்றன" என்று கூறிப்பட்டது.
# 3-குளோரோபென்சாயிக் அமிலம்

**3-குளோரோபென்சாயிக் அமிலம்** *(3-Chlorobenzoic acid)* ClC<sub>6</sub>H<sub>4</sub>CO<sub>2</sub>H. என்ற மூலக்கூற்று வாய்ப்பாட்டால் விவரிக்கப்படுகிறது. வெண்மை நிறத்தில் ஒரு திண்மமாக காணப்படும் இக்கரிமச் சேர்மம் சில கரிமக் கரைப்பான்களிலும் நீரிய காரங்களிலும் கரைகிறது.
# 3-குளோரோபென்சாயிக் அமிலம்

## தயாரிப்பு

3-குளோரோதொலுவீனை ஆக்சிசனேற்றம் செய்து 3-குளோரோபென்சாயிக் அமிலம் தயாரிக்கப்படுகிறது.  
பியூபுரோபியோன் என்ற மன அழுத்த தடுப்பு மருந்தின் வளர்சிதைமாற்ற உடன்விளை பொருளாக 3-குளோரோபென்சாயிக் அமிலம் தோன்றுகிறது.
# 4-குளோரோபென்சாயிக் அமிலம்

**4-குளோரோபென்சாயிக் அமிலம்** *(4-Chlorobenzoic acid)* C<sub>7</sub>H<sub>5</sub>ClO<sub>2</sub> என்ற மூலக்கூற்று வாய்ப்பாட்டால் விவரிக்கப்படுகிறது. வெண்மை நிறத்தில் ஒரு திண்மமாக காணப்படும் இக்கரிமச் சேர்மம் சில கரிமக் கரைப்பான்களிலும் நீரிய காரங்களிலும் கரைகிறது.
# 4-குளோரோபென்சாயிக் அமிலம்

## தயாரிப்பு

4-குளோரோதொலுவீனை ஆக்சிசனேற்றம் செய்து 4-குளோரோபென்சாயிக் அமிலம் தயாரிக்கப்படுகிறது.
# பால கந்தர்வன்

**பால காந்தர்வன்** என்று பிரபலமாக அறியப்பட்ட **நாராயண் சிறீபாத் ராஜன்சு** (26 சூன் 1888 - 15 சூலை 1967) ஒரு பிரபல மராத்தி பாடகரும், மேடை நடிகருமாவார். மராத்தி நாடகங்களில் பெண் கதாபாத்திரங்களில் நடித்ததற்காக இவர் அறியப்பட்டார். ஏனெனில் இவரது காலத்தில் பெண்கள் மேடையில் நடிக்க அனுமதிக்கப்படவில்லை.  
புனேவில் ஒரு பாடல் நிகழ்ச்சியின் பின்னர் இவருக்கு இந்த பெயர் வந்தது. ஒரு சமூக சீர்திருத்தவாதியும், இந்திய விடுதலை இயக்கத்தின் சுதந்திர போராட்ட வீரருமான பால கங்காதர் திலகர் இவரது நடிப்பைக் கண்டு "பால கந்தர்வன்" (இளம் கந்தர்வன்) என்ற பெயரை அளித்தார்.
# பால கந்தர்வன்

## தனிப்பட்ட வாழ்க்கை

நாராயண் சிறீபாத் ராஜன்சு ஒரு தேசஸ்த் பிராமணக் குடும்பத்தில் சிரீபாத் ராஜன்சு என்பவருக்கும் அவரது மனைவி அன்னபூர்ணாபாய் என்பவருக்கும் மகனாக இப்போதைய மகாராட்டிர மாநிலத்தில் உள்ள சாங்லி மாவட்டத்தின் பலசு வட்டத்திலுள்ள நாக்தேன் என்ற கிராமத்தில் பிறந்தார்.